History of the Later Han/卷08

孝靈帝紀第八

孝靈皇帝諱宏，肅宗玄孫也. 曾祖河間孝王開，祖淑，父萇. 世封解瀆亭侯，帝襲侯爵. 母董夫人. 桓帝崩，無子，皇太后與父城門校尉竇武定策禁中，使守光祿大夫劉EA52持節，將左右羽林至河間奉迎.

建甯元年春正月壬午，城門校尉竇武為大將軍. 己亥，帝到夏門亭，使竇武持節，以王青蓋車迎入殿中. 庚子，即皇帝位，年十二. 改元建寧. 以前太尉陳蕃為太傅，與竇武及司徒胡廣參錄尚書事.

使護羌校尉段熲討先零羌.

二月辛酉，葬孝桓皇帝于宣陵，廟曰威宗.

庚午，謁高廟. 辛未，謁世祖廟. 大赦天下. 賜民爵及帛各有差.

段熲大破先零羌於逢義山.

閏月甲午，追尊皇祖為孝元皇，夫人夏氏為孝元皇后，考為孝仁皇，夫人董氏為慎園貴人.

夏四月戊辰，大尉周景薨. 司空宣酆免，長樂衛尉王暢為司空.

五月丁未朔，日有食之. 詔公卿以下各上封事，及郡國守、相舉有道之士各一人；又故刺史、二千石清高有遺惠、為眾所歸者，皆詣公車.

太中大夫劉矩為太尉.

六月，京師雨水.

秋七月，破羌將軍段熲複破先零羌于涇陽.

八月，司空王暢免，宗正劉寵為司空.

九月辛亥，中常侍曹節矯詔誅太傅陳蕃、大將軍竇武及尚書令尹勳、侍中劉瑜、屯騎校尉馮述，皆夷其族. 皇太后遷于南宮. 司徒胡廣為太傅，隸尚書事. 司空劉寵為司徒，大鴻臚許栩為司空.

冬十月甲辰晦，日有食之. 令天下系囚罪未決入縑贖，各有差.

十一月，太尉劉矩免，太僕沛國聞人襲為太尉.

十二月，鮮卑及濊貊寇幽、並二州.

二年春正月丁醜，大赦天下.

三月乙巳，尊慎園董貴人為孝仁皇后.

夏四月癸巳，大風，雨雹. 詔公卿以下各上封事.

五月，大尉聞人襲罷，司空許栩免. 六月，司徒劉寵為太尉，太常許訓為司徒，太僕長沙劉囂為司空.

秋七月，破羌將軍段熲大破先零羌於射虎塞外穀. 東羌悉平.

九月，江夏蠻叛，州郡討平之.

丹陽山越賊圍太守陳夤，夤擊破之.

冬十月丁亥，中常侍侯覽諷有司奏前司空虞放、太僕杜密、長樂少府李膺、司隸校尉朱D4A2、潁川太守巴肅、沛相荀昱、河內太守魏朗、山陽太守翟超皆為鉤黨，下獄，死者百余人，妻子徙邊，諸附從者錮及五屬. 制詔州郡大舉鉤黨，於是天下豪桀及儒學行義者，一切結為黨人.

戊戌晦，日有食之.

十一月，太尉劉寵免，太僕郭禧為太尉.

鮮卑寇並州.

是歲，長樂太僕曹節為車騎將軍，百余日罷.

三年春正月，河內人婦食夫，河南人夫食婦.

三月丙寅晦，日有食之.

夏四月，太尉郭禧罷，太中大夫聞人襲為太尉.

秋七月，司空劉囂罷.

八月，大鴻臚橋玄為司空.

九月，執金吾董寵下獄死.

冬，濟南賊起，攻東平陵.

郁林烏滸民相率內屬.

四年春正月甲子，帝加元服，大赦天下. 賜公卿以下各有差，唯黨人不赦.

二月癸卯，地震，海水溢，河水清.

三月辛酉朔，日有食之.

太尉聞人襲免，太僕李咸為太尉. 詔公卿至六百石各上封事. 大疫，使中謁者巡行致醫藥. 司徒許訓免，司空橋玄為司徒.

夏四月，太常來豔為司空.

五月，河東地裂，雨雹，山水暴出.

秋七月，司空來豔免. 癸醜，立貴人宋氏為皇后.

司徒橋玄免. 太常宗俱為司空，前司空許栩為司徒.

冬，鮮卑寇並州.

熹平元年春三月壬戌，太傅胡廣薨.

夏五月己巳，大赦天下，改元熹平.

長樂太僕侯覽有罪，自殺.

六月，京師雨水. 癸巳，皇太后竇氏崩.

秋七月甲寅，葬桓思皇后.

宦官諷司隸校尉段熲捕系太學諸生千餘人.

冬十月，渤海王悝被誣謀反，丁亥，悝及妻子皆自殺.

十一月，會稽人許生自稱「越王」，寇郡縣，遣楊州刺史臧旻、丹陽太守陳夤討破之.

十二月，司徒許栩罷，大鴻臚袁隗為司徒. 鮮卑寇並州.

是歲，甘陵王恢薨.

二年春正月，大疫，使使者巡行致醫藥. 丁醜，司空宗俱薨.

二月壬午，大赦天下.

以光祿勳楊賜為司空.

三月，太尉李咸免.

夏五月，以司隸校尉段熲為太尉.

沛相師遷坐誣罔國王，下獄死.

六月，北海地震. 東萊、北海海水溢.

秋七月，司空楊賜免，太常潁川唐珍為司空.

冬十二月，日南徼外國重譯貢獻. 太尉段熲罷. 鮮卑寇幽、並二州. 癸酉晦，日有食之.

三年春正月，夫餘國遣使貢獻.

二月己巳，大赦天下.

太常陳耽為太尉.

三月，中山王暢薨，無子，國除.

夏六月，封河間王利子康為濟南王，奉孝仁皇祀.

秋，洛水溢.

冬十月癸醜，令天下系囚罪未決，入縑贖.

十一月，楊州刺史臧旻率丹陽太守陳寅，大破許生於會稽，斬之. 任城王博薨.

十二月，鮮卑寇北地，北地太守夏育追擊破之. 鮮卑又寇並州.

司空唐珍罷，永樂少府許訓為司空.

四年春三月，詔諸儒正《五經》文字，刻石立於太學門外.

封河間王建子佗為任城王.

夏四月，郡國七大水.

五月丁卯，大赦天下.

延陵園災，遣使者持節告祠延陵.

鮮卑寇幽州.

六月，弘農、三輔螟.

遣守宮令之鹽監，穿渠為民興利. 令郡國遇災者，減田租之半；其傷害十四以上，勿收責.

冬十月丁巳，令天下系囚罪未決，入縑贖.

拜沖帝母虞美人為憲園貴人，質帝母陳夫人為勃海孝王妃.

改平准為中准，使宦者為令，列於內署. 自是諸署悉以閹人為丞、令.

五年夏四月癸亥，大赦天下.

益州郡夷叛，太守李顒討平之. 複崇高山名為嵩高山. 大雩. 使侍御史行詔獄亭部，理冤枉，原輕系，休囚徒.

五月，太尉陳耽罷，司空許訓為太尉.

閏月，永昌太守曹鸞坐訟黨人，棄市. 詔党人門生、故吏、父兄、子弟在位者，皆免官禁錮.

六月壬戌，太常南陽劉逸為司空.

秋七月，太尉許訓罷，光祿勳劉寬為太尉.

冬十月壬午，禦殿后槐樹自拔倒豎.

司徒袁隗罷. 十一月丙戌，光祿大夫楊賜為司徒.

十二月，甘陵王定薨.

試太學生年六十以上百餘人，除郎中、太子舍人至王家郎、郡國文學吏.

是歲，鮮卑寇幽州. 沛國言黃龍見譙.

六年春正月辛醜，大赦天下.

二月，南宮平城門及武庫東垣屋自壞.

夏四月，大旱，七州蝗.

鮮卑寇三邊. 市賈民為宣陵孝子者數十人，皆除太子舍人.

秋七月，司空劉逸免，衛尉陳球為司空.

八月，遣破鮮卑中郎將田晏出雲中，使匈奴中郎將臧旻與南單于出雁門，護烏桓校尉夏育出高柳，並伐鮮卑，晏等大敗.

冬十月癸醜朔，日有食之.

太尉劉寬免.

帝臨辟雍.

辛醜，京師地震. 辛亥，令天下系囚罪未決，入縑贖.

十一月，司空陳球免.

十二月甲寅，太常河南孟<有彧>為太尉. 庚辰，司徒楊賜免. 太常陳耽為司空.

鮮卑寇遼西.

永安太僕王旻下獄死.

光和五年春正月，合浦、交阯烏滸蠻叛，招引九真、日南民攻沒郡縣. 太尉孟<有彧>罷.

二月辛亥朔，日有食之. 癸醜，光祿勳陳國袁滂為司徒. 己未，地震.

始置鴻都門學生.

三月辛醜，大赦天下，改元光和.

太常常山張顥為太尉.

夏四月丙辰，地震.

侍中寺雌雞化為雄.

司空陳耽免，太常來豔為司空.

五月壬午，有白衣人入德陽殿門，亡去不獲.

六月丁醜，有黑氣墮所禦溫德殿庭中.

秋七月壬子，青虹見禦坐玉堂後殿庭中.

八月，有星孛於天市.

九月，太尉張顥罷，太常陳球為太尉. 司空來豔薨.

冬十月，屯騎校尉袁逢為司空.

皇后宋氏廢，後父執金吾酆下獄死. 丙子晦，日有食之.

十一月，太尉陳球免.

十二月丁巳，光祿大夫橋玄為太尉.

是歲，鮮卑寇酒泉. 京師馬生人. 初開西邸賣官，自關內侯、虎賁、羽林，入錢各有差. 私令左右賣公卿，公千萬，卿五百萬.

二年春，大疫，使常侍、中謁者巡行致醫藥.

三月，司徒袁滂免，大鴻臚劉郃為司徒. 乙丑，太尉橋玄罷，太中大夫段熲為太尉.

京兆地震. 司空袁逢罷，太常張濟為司空.

夏四月甲戌朔，日有食之. 辛巳，中常侍王甫及太尉段熲並下獄死. 丁酉，大赦天下，諸黨人禁錮小功以下皆除之.

東平王端薨.

五月，衛尉劉寬為太尉.

秋七月，使匈奴中郎將張脩有罪，下獄死.

冬十月甲申，司徒劉郃、永樂少府陳球、衛尉陽球、步兵校尉劉納謀誅宦者，事泄，皆下獄死.

巴郡板楯蠻叛，遣禦史中丞蕭瑗督益州刺史討之，不克.

十二月，光祿勳楊賜為司徒. 鮮卑寇幽、並二州.

是歲，河間王利薨. 洛陽女子生兒，兩頭四臂.

三年春正月癸酉，大赦天下.

二月，公府駐駕廡自壞.

三月，梁王元薨.

夏四月，江夏蠻叛.

六月，詔公卿舉能通《古文尚書》、《毛詩》、《左氏》、《穀梁春秋》各一人，悉除議郎.

秋，表是地震，湧水出.

八月，令系囚罪未決，入縑贖，各有差.

冬閏月，有星孛於狼、弧. 鮮卑寇幽、並二州.

十二月己巳，立貴人何氏為皇后.

是歲，作畢圭、靈昆苑.

四年春正月，初置騄驥廄丞，領受郡國調馬. 豪右辜榷，馬一匹至二百萬.

二月，郡國上芝英草. 夏四月庚子，大赦天下.

交阯刺史朱俊討交阯、合浦烏滸蠻，破之.

六月庚辰，雨雹. 秋七月，河南言鳳皇見新城，群鳥隨之；賜新城令及三老、力田帛，各有差. 九月庚寅朔，日有食之.

太尉劉寬免，衛尉許<有彧>為太尉.

閏月辛酉，北宮東掖庭永巷署災.

司徒楊賜罷. 冬十月，太常陳耽為司徒.

鮮卑寇幽、並二州.

是歲，帝作列肆于後宮，使諸采女販賣，更相盜竊爭鬥. 帝著商估服，飲宴為樂. 又於西園弄狗，著進賢冠，帶綬. 又駕四驢，帝躬自操轡，驅馳周旋，京師轉相放效.

五年春正月辛未，大赦天下.

二月，大疫.

三月，司徒陳耽免.

夏四月，旱. 太常袁隗為司徒.

五月庚申，永樂宮署災.

秋七月，有星孛於太微. 巴郡板楯蠻詣太守曹謙降. 癸酉，令系囚罪未決，入縑贖.

八月，起四百尺觀于阿亭道.

冬十月，太尉許<有彧>罷，太常楊賜為太尉.

校獵上林苑，曆函谷關，遂巡狩于廣成苑. 十二月，還，幸太學.

六年春正月，日南徼外國重譯貢獻.

二月，複長陵縣，比豐、沛.

三月辛未，大赦天下.

夏，大旱.

秋，金城河水溢. 五原山岸崩.

始置圃囿署，以宦者為令.

冬，東海、東萊、琅邪井中冰厚尺餘.

大有年.

中平元年春二月，巨鹿人張角自稱「黃天」，其部帥有三十六方，皆著黃巾，同日反叛. 安平、甘陵人各執其王以應之.

三月戊申，以河南尹何進為大將軍，將兵屯都亭. 置八關都尉官. 壬子，大赦天下黨人，還諸徙者，唯張角不赦. 詔公卿出馬、弩，舉列將子孫及吏民有明戰陣之略者，詣公車. 遣北中郎將盧植討張角，左中郎將皇甫嵩、右中郎將朱俊討潁川黃巾. 庚子，南陽黃巾張曼成攻殺郡守褚貢.

夏四月，太尉楊賜免，太僕弘農鄧盛為太尉. 司空張濟罷，大司農張溫為司空. 朱俊為黃巾波才所敗. 侍中向栩、張鈞坐言宦者，下獄死. 汝南黃巾敗太守趙謙于邵陵. 廣陽黃巾殺幽州刺史郭勳及太守劉衛.

五月，皇甫嵩、朱俊複與波才等戰於長社，大破之.

六月，南陽太守秦頡擊張曼成，斬之. 交阯屯兵執刺史及合浦太守來達，自稱「柱天將軍」，遣交阯刺史賈琮討平之. 皇甫嵩、朱俊大破汝南黃巾于西華. 詔嵩討東郡，朱俊討南陽. 盧植破黃巾，圍張角于廣宗. 宦官誣奏植，抵罪. 遣中郎將董卓攻張角，不克.

洛陽女子生兒，兩頭共身.

秋七月，巴郡妖巫張脩反，寇郡縣. 河南尹徐灌下獄死.

八月，皇甫嵩與黃巾戰於倉亭，獲其帥. 乙巳，詔皇甫嵩北討張角.

九月，安平王續有罪誅，國除.

冬十月，皇甫嵩與黃巾賊戰于廣宗，獲張角弟梁. 角先死，乃戮其屍. 以皇甫嵩為左車騎將軍.

十一月，皇甫嵩又破黃巾于下曲陽，斬張角弟寶. 湟中義從胡北宮伯玉與先零羌叛，以金城人邊章、韓遂為軍帥，攻殺護羌校尉伶征、金城太守陳懿. 癸巳，朱俊拔宛城，斬黃巾別帥孫夏. 詔減太官珍羞，禦食一肉；廄馬非郊祭之用，悉出給軍.

十二月己巳，大赦天下，改元中平.

是歲，下邳王意薨，無子，國除. 郡國生異草，備龍蛇鳥獸之形.

二年春正月，大疫.

琅邪王據薨.

二月己酉，南宮大災，火半月乃滅. 癸亥，廣陽門外屋自壞.

稅天下田，畝十錢. 黑山賊張牛角等十餘輩並起，所在寇鈔.

司徒袁隗免. 三月，廷尉崔烈為司徒. 北宮伯玉等寇三輔，遣左車騎將軍皇甫嵩討之，不克.

夏四月庚戌，大風，雨雹.

五月，太尉鄧盛罷，太僕河內張延為太尉.

秋七月，三輔螟. 左車騎將軍皇甫嵩免.

八月，以司空張溫為車騎將軍，討北宮伯玉.

九月，特進楊賜為司空.

冬十月庚寅，司空楊賜薨，光祿大夫許相為司空.

前司徒陳耽、諫議大夫劉陶坐直言，下獄死.

十一月，張溫破北宮伯玉于美陽，因遣蕩寇將軍周慎追擊之，圍榆中；又遣中郎將董卓討先零羌. 慎、卓並不克. 鮮卑寇幽、並二州.

是歲，造萬金堂於西園. 洛陽民生兒，兩頭四臂.

三年春二月，江夏兵趙慈反，殺南陽太守秦頡.

庚戌，大赦天下.

大尉張延罷. 車騎將軍張溫為太尉，中常侍趙忠為車騎將軍.

複修玉堂殿，鑄銅人四，黃鐘四，及天祿、蝦蟆，又鑄四出文錢.

五月壬辰晦，日有食之.

六月，荊州刺史王敏討趙慈，斬之. 車騎將軍趙忠罷.

秋八月，懷陵上有雀萬數，悲鳴，因鬥相殺.

冬十月，武陵蠻叛，寇郡界，郡兵討破之. 前太尉張延為宦人所譖，下獄死.

十二月，鮮卑寇幽、並二州.

四年春正月己卯，大赦天下.

二月，滎陽賊殺中牟令. 己亥，南宮內殿罘D66D自壞.

三月，河南尹何苗討滎陽賊，破之，拜苗為車騎將軍.

夏四月，涼州刺史耿鄙討金城賊韓遂，鄙兵大敗，遂寇漢陽，漢陽太守傅燮戰沒. 扶風人馬騰、漢陽人王國並叛，寇三輔. 太尉張溫免，司徒崔烈為太尉.

五月，司空許相為司徒，光祿勳沛國丁宮為司空.

六月，洛陽民生男，兩頭共身.

漁陽人張純與同郡張舉舉兵叛，攻殺右北平太守劉政、遼東太守楊終、護烏桓校尉公綦稠等. 舉自稱天子，寇幽、冀二州.

秋九月丁酉，令天下系囚罪未決，入縑贖.

冬十月，零陵人觀鵠自稱「平天將軍」，寇桂陽，長沙太守孫堅擊斬之.

十一月，太尉崔烈罷，大司農曹嵩為太尉.

十二月，休屠各胡叛.

是歲，賣關內侯，假金印紫綬，傳世，入錢五百萬.

五年春正月，休屠各胡寇西河，殺郡守邢紀. 丁酉，大赦天下.

二月，有星孛于紫宮. 黃巾余賊郭太等起于西河白波谷，寇太原、河東.

三月，休屠各胡攻殺並州刺史張懿，遂與南匈奴左部胡合，殺其單于.

夏四月，汝南葛陂黃巾攻沒郡縣. 太尉曹嵩罷.

五月，永樂少府樊陵為太尉.

六月丙寅，大風.

太尉樊陵罷.

益州黃巾馬相攻殺刺史郗儉，自稱天子，又寇巴郡，殺郡守趙部，益州從事賈龍擊相，斬之. 郡國七大水.

秋七月，射聲校尉馬日磾為太尉.

八月，初置西園八校尉. 司徒許相罷，司空丁宮為司徒. 光祿勳南陽劉弘為司空. 衛尉董重為票騎將軍.

九月，南單于叛，與白波賊寇河東. 遣中郎將孟益率騎都尉公孫瓚討漁陽賊張純等.

冬十月，青、徐黃巾複起，寇郡縣. 甲子，帝自稱「無上將軍」，E771兵于平樂觀.

十一月，涼州賊王國圍陳倉，右將軍皇甫嵩救之.

遣下軍校尉鮑鴻討葛陂黃巾. 巴郡板CF48蠻叛，遣上軍別部司馬趙瑾討平之. 公孫瓚與張純戰于石門，大破之.

是歲，改刺史，新置牧.

六年春二月，左將軍皇甫嵩大破王國于陳倉.

三月，幽州牧劉虞購斬漁陽賊張純. 下軍校尉鮑鴻下獄死.

夏四月丙午朔，日有食之. 太尉馬日磾免，幽州牧劉虞為太尉. 丙辰，帝崩於南宮嘉德殿，年三十四. 戊午，皇子辯即皇帝位，年十七. 尊皇后曰皇太后，太后臨朝. 大赦天下，改元為光熹. 封皇弟協為渤海王. 後將軍袁隗為太傅，與大將軍何進參錄尚書事. 上軍校尉蹇碩下獄死.

五月辛巳，票騎將軍董重下獄死.

六月辛亥，孝仁皇后董氏崩. 辛酉，葬孝靈皇帝于文陵.

雨水.

秋七月，甘陵王忠薨. 庚寅，孝仁皇后歸葬河間慎陵.

徙渤海王協為陳留王. 司徒丁宮罷.

八月戊辰，中常侍張讓、段珪殺大將軍何進，於是虎賁中郎將袁術燒東西宮，攻諸宦者. 庚午，張讓、段珪等劫少帝及陳留王幸北宮德陽殿. 何進部曲將吳匡與車騎將軍何苗戰于朱雀闕下，苗敗，斬之. 辛末，司隸校尉袁紹勒後收偽司隸校尉樊陵、河南尹許相及諸閹人，無少長皆斬之. 讓、珪等複劫少帝、陳留王走小平津. 尚書盧植追讓、珪等，斬數人，其餘投河而死. 帝與陳留王協夜步逐螢光行數裏，得民家露車，共乘之. 辛未，還宮. 大赦天下，改光熹為昭寧.

並州牧董卓殺執金吾丁原. 司空劉弘免，董卓自為司空.

九月甲戌，董卓廢帝為弘農王.

自六月雨，至於是月.

論曰：《秦本紀》說趙高譎二世，指鹿為馬，而趙忠、張讓亦紿靈帝不得登高臨觀，故知亡敝者同其致矣. 然則靈帝之為靈也優哉！

贊曰：靈帝負乘，委體宦孽. 征亡備兆，《小雅》盡缺. 麋鹿霜露，遂棲宮衛.